Document ID: 31999R0350

KOMISSION ASETUS (EY) N:o 350/1999,
annettu 17 päivänä helmikuuta 1999,
Ranskan merentakaisissa departementeissa tuotettujen sokerien myymiseksi tarkoitettujen toimenpiteiden soveltamista koskevista yksityiskohtaisista säännöistä annetun asetuksen (ETY) N:o 2750/86 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon sokerialan yhteisestä markkinajärjestelystä 30 päivänä kesäkuuta 1981 annetun neuvoston asetuksen (ETY) N:o 1785/81 (1), sellaisena kuin se on viimeksi muutettuna asetuksella (EY) N:o 1148/98 (2), ja erityisesti sen 9 artiklan 6 kohdan ja 39 artiklan toisen kohdan,
sekä katsoo, että
toimenpiteistä Ranskan merentakaisissa departementeissa tuotettujen sokerien myymiseksi ja hintaedellytysten yhtenäistämiseksi etuuskohtelun alaisen raakasokerin kanssa 15 päivänä heinäkuuta 1986 annetussa neuvoston asetuksessa (ETY) N:o 2225/86 (3) säädetään erityisesti yhteisön kiinteästä tuesta Ranskan merentakaisissa departementeissa tuotettujen ja yhteisön eurooppalaisiin satamiin tuotujen sokerien myymiseksi; kyseinen tuki muodostuu kahdesta kiinteästä määrästä, joista toinen vastaa kuljetuskustannuksia vapaasti tehtaalla -vaiheesta fob-vaiheeseen ja toinen merikuljetuskustannuksia fob-vaiheesta Ranskan merentakaisista departementeista cif-ruumassa-vaiheeseen yhteisön eurooppalaisissa satamissa sekä tähän kuljetukseen liittyviä vakuutuskustannuksia; tämä kiinteä määrä on sama kuin Karibian-Yhdistyneen kuningaskunnan rahtimaksuosuus,
merikuljetuskustannukset riippuvat erityisesti alusten koosta, joka määritellään erityisesti Ranskan merentakaisten departementtien lastaussatamissa toteutettavalla syväyksellä; kokemukset ovat osoittaneet, että ominaispiirteiden vuoksi sokereita tuodaan eräistä Ranskan merentakaisista departementeista yhteisöön aluksilla, joiden nettovetoisuus on alle 20 000 tonnia, kun Karibian-Yhdistyneen kuningaskunnan rahtimaksuosuus määritellään 25-30 000 tonnia nettovetoisuudeltaan olevien alusten perusteella; toimijoiden rahtimaksuosuudet voivat näin ollen olla väärässä suhteessa kiinteään rahtimaksuosuuteen; asetuksessa (ETY) N:o 1785/81 säädettyjen tavoitteiden saavuttamiseksi on syytä sisällyttää maksun soveltamista koskeviin yksityiskohtaisiin sääntöihin mahdollisuus mukauttaa Karibian-Yhdistyneen kuningaskunnan rahtimaksuosuutta silloin kun se on alusten koon vuoksi perusteltua; näin ollen on syytä muuttaa Ranskan merentakaisissa departementeissa tuotettujen sokerien myymiseksi tarkoitettujen toimenpiteiden soveltamista koskevista yksityiskohtaisista säännöistä ja asetuksen (ETY) N:o 3016/78 muuttamisesta neljännen kerran 3 päivänä syyskuuta 1986 annetun komission asetuksen (ETY) N:o 2750/86 (4), sellaisena kuin se on viimeksi muutettuna asetuksella (ETY) N:o 1730/92 (5), 2 artikla, ja
tässä asetuksessa säädetyt toimenpiteet ovat sokerin hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetuksen (ETY) N:o 2750/86 2 artikla seuraavasti:
1. nykyisestä tekstistä tulee 1 kohta;
2. lisätään 2 kohta seuraavasti:
"2. Ranskan toimivaltaiset viranomaiset voivat mukauttaa kiinteämääräisesti 1 kohdan viimeisessä alakohdassa tarkoitettua määrää, jos alle 20 000 tonnia nettovetoisuudeltaan olevien alusten käytön vuoksi tuottajalle aiheutuvat tosiasialliset kuljetuskustannukset ylittävät kyseisen määrän.
Tämä mukautus vastaa kunkin kuukauden ja kunkin maantieteellisen alueen (Antillit/Réunion) kohden keskimäärin irtotavaratoimitusten osalta kahdentoista kuukauden, jotka edeltävät sokerien lähtökuukautta Ranskan merentakaisten departementtien satamista, aikana todettua suurinta erotusta, joka on lastauskonossementtien perusteella määriteltyjen alle 20 000 tonnia nettovetoisuudeltaan olevien alusten tosiasiallisten rahtauskustannusten ja asetuksen (ETY) N:o 2225/86 2 artiklan b alakohdassa tarkoitetun Karibian-Yhdistyneen kuningaskunnan rahtimaksuosuuden välillä ja josta vähennetään kiinteästi 2 euroa tonnilta.
Ranskan toimivaltaisten viranomaisten on annettava välittömästi komissiolle tiedoksi tehdyt mukautukset ja ilmoitettava erityisesti alusten lukumäärä ja kyseiset määrät sekä toimitettava asianmukaiset todisteet."
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 17 päivänä helmikuuta 1999.

Labels: 8
18
17
19